Preĝejo de Sanktaj Boriso kaj Glebo (Hrodno)

Preĝejo de Sanktaj Boriso kaj Glebo, Preĝejo Kaloĵskaja, Preĝejo Kaloĵa (beloruse Барысаглебская царква на Каложы) estas monumento de antikva rusa masonaĵa arkitekturo, la sola parte konservita monumento de mezepoka hrodna skolo de arkitekturo. Ĝi situas en Belorusio, en Hrodno, sur la teritorio de iama Kaloĵskij antaŭurbo sur la alta dekstra bordo de la rivero Neman, apud la Monto Zamkavaja kaj Hrodna Malnova Kastelo. La preĝejo estis konstruita en la dua duono de la 12-a jarcento el briko. Ĝis nuntempe konserviĝis la norda kaj parto de la okcidenta muroj, tri absidoj kaj du okcidentaj kolonoj. La templo havas dimension: longon ĉirkaŭ 21.5 m, larĝon - ĉirkaŭ 13.5, murdikecon - 1.2 m. La muroj estas faritaj el brikoj laŭ eben-tavola masonaĵa tekniko. La fasadoj estas oramitaj per ŝtupaj profilaj pilastaj frisoj, enigaĵoj el granito kaj gnejso de diversaj koloraj nuancoj kun polurita ekstera surfaco, kaj multkolraj glazuritaj ceramikaj kaheloj. En la supra parto de la muroj estas mallarĝaj fenestraj embrazuroj kun arkaj linteloj. Karakteriza trajto de la interno estas la multaj ceramikaj kruĉoj-vokalaĵoj, pro pliboniĝado de akustiko, enkonstruitaj en la supraj partoj de la muroj kaj volboj. La broklaboro de la fasadoj inkluzivas multkolorajn poluritaj ŝtonoj, formante diversaj geometriajn formojn kaj krucojn. ĉio ĉi aldonas al la fasadoj belecojn, kreante la impreson, ke la muroj estas inkrustitaj per juvelŝtonoj. Pro siaj arkitekturaj trajtoj nome: majolika planko, vokalaĵoj, ŝtonaj kaj ceramikaj kahelaj inkrustaĵoj la templo havis neniujn analogojn en orientslava arkitekturo. La supra parto de la konstruaĵo, kune kun la volboj kaj kupolo, estis restaŭrita en la 16-a kaj 17-a jarcentoj. En 1853 ĝi estis parte detruita pro terglito, kaj en 1889 la suda absido kolapsis. Fine de la 19-a jarcento, la detruitaj partoj de la preĝejo estis reconstruitaj per ligno, kaj la preĝejo mem estis kovrita per gablotegmento kun malgranda kupolo. La preĝejo ankoraŭ funkcias,sed minaco de detruo de la monumento restas. Planoj por la restaŭrado de la preĝejo estas efektivigataj. Referencoj Literaturo (1993) Архітэктура Беларусі: Энцыкл. даведнік. Мінск: Беларуская энцыклапедыя, p. 620. ISBN 5-85700-078-5. (1997) Беларуская энцыклапедыя: У 18 т. Т. 5: Гальцы — Дагон. БЕлЭн, p. 576. ISBN 985-11-0090-0. (2012) Культура Беларусі: энцыклапедыя. Т.3. Мінск: Беларус. Энцыкл. імя П. Броўкі, p. 688. ISBN 978-985-11-0662-8. (1999) Памяць: Гіст.-дакум. хроніка горада Гродна. Мінск: БелЭн, p. 712. ISBN 985-11-0147-8. (1996) Энцыклапедыя гісторыі Беларусі: Т 3. Мінск: БелЭн, p. 1996. ISBN 985-11-0041-2.